cyanic-selkie/wikianc huggingface dataset:
Jiayuguan (pass)
Strukturen ble først bygd tidlig under Ming-dynastiet, en gang rundt år 1372. Fortet der ble vesentlig styrket fordi man fryktet invasjon fra Timur Lenk, men Timur døde av alderstretthet mens han ledet en hærstyrke mot Kina.
Passet hadde en nøkkelrolle som veistasjon på silkeveien. I området rundt Jiayuguan er det en rekke hulefresker, og grotteanlegget i Mogao er heller ikke langt unna. Jiayupasset ble i 1987 sammen med Badaling of Shanhaiguan listet av Unesco som verdensarv.
New Iberia (Louisiana)
New Iberia er en amerikansk by som ligger i Iberia Parish i Louisiana.
Den har og dekker et areal på 29,14 km².
Marrero (Louisiana)
Marrero er en amerikansk by som ligger i Jefferson Parish i Louisiana.
Kenki Sato
Kenki Sato (født 11. juli 1984) er en japansk rytter som spesialiserer seg i feltritt. Under Sommer-OL 2012 i London representerte han landet sitt, der han ble nummer 12 i lagkonkurransen.
Phoebemima
Phoebemima er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, avlange og noe spinkle, mer eller mindre brunlige trebukker. Antennene er noe lengre enn kroppen og ganske tynne. Pronotum er sylindrisk, lite smalere enn de jevnbrede dekkvingene. De er enten hovedsakelig hvite til gule, eller brune med lyse flekker.
Utbredelse
Gruppen er utbredt i Sør-Amerika, fra Fransk Guyana i nord til Bolivia i sør.
Dunhuang
Dunhuang (kinesisk: 敦煌, pinyin: Dūnhuáng, Wade-Giles: Tun-huang, tidligere også Shazhou) er et byfylke i den nordvestligste del av Gansuprovinsen i Kina. Det er del av byprefekturet Jiuquan. Befolkningen i byfylket var på 130,933 innbyggere i 1999.
Historie og geografi
Oasebyen Dunhuang ble grunnlagt i 111 f.Kr. av keiser Wudi under Han-dynastiet. Seks år tidligere hadde keiseren besluttet å opprette et prefektur her, etter at hans styrker under general Huo Qubing hadde vært på et felttog mot hunnerne i området.
Atsushi Negishi
Atsushi Negishi (født 20. mars 1977) er en japansk rytter som spesialiserer seg i feltritt. Under Sommer-OL 2012 i London representerte han landet sitt, der han ble nummer 12 i lagkonkurransen.
Dunhuang
Historie og geografi
Dunhuang ligger i vestenden av Hexikorridoren mellom store ørkenområder, rett ved der Taklamakanørkenen begynner. Området ligger 1.100 moh.
Beliggenheten gjorde at byen ble det viktigste handelsknutepunktet innen den kinesiskkontollerte delen av silkeveien. Byen spilte en viktig rolle i kultur- og vareutvekslingen mellom Kina og landene vestenfor. Byen ble også viktig av militære grunner, og hadde sterke garnisoner under både Han- og Tang-dynastiet. På et tidspunkt under 100-tallet ble det oppgitt at byen hadde 76 000 innbyggere. Da buddhismen trengte inn i Kina tidlig på 600-tallet var Dunhuang innfallsporten. De første buddhistmunkene var kommet dit langsetter silkeveiens nordligere rute, et avsnitt på ca. 2600 km som strakk seg vestover fra Chang'an (Xi'an), gjennom Wushao Ling-passet til Wuwei og endte opp i Kashgar.
Under Tang-dynastiet kunne Østens assyriske kirke grunnlegge et bispedømme nær ved Dunhuang. De aller fleste assyriske kristne var persere som hadde kommet som handelsfolk til Kina.
Under annen halvdel av 600-tallet klarte tibetanerne å erobre Dunhuang, og byen forble på deres hender helt til den kinesiske general Zhang Yichao klarte å gjeninnta den i 851, helt mot slutten av Tang-dynastiets tid.
I Dunhuang lå så noe senere, under de fem dynastiers og ti kongedømmers tid, det lille middelalderriket Shazhou.
Mogaogrottene
Byfylket er mest kjent for det store buddhistiske grottekomplekset i storkommunen Mogao ca. 25 km sørøst for selve byen Dunhuang. De første hulene menes å ha blitt gravd ut og utsmykket omkring år 366. Flere kom til med tiden og først i Yuan-dynastiet (1279–1368) opphørte utøkelsen av huler og tempelbygninger på stedet.
Dunhuang var rett øst for Taklamakan, som måtte overvinnes enten via en nordlig eller en sørlig karavanevei som begge hadde sine startpunkter i Dunhuang. De handelsreisende donerte penger til tillagning og utsmykning av grottene dels som takk for vel gjennomført reise gjennom tørre ørkenområder og dels med ønsket om en sikker reise videre vestover.
Ville Miettunen
Ville Miettunen (født 31. oktober 1992) er en finsk freestylekjører som konkurrerer i kulekjøring. Han representerte landet sitt under Vinter-OL 2014 i Sotsji, der han ikke fullførte kvalifiseringen.
Dunhuang
Mogaogrottene
Én av de tilgrensende ørkener, Kumtaqørkenen, har ekspandert på grunn av overbeite gjennom århundrer, slik at den er trengt frem til byen Dunhuangs utkanter.
Dunhuangtekstene
En del andre oppdagelsesreisende fikk senere likeledes fatt i noen flere av tekstene før den daværende kinesiske regjering fikk flyttet de resterende tekster til Nasjonalbiblioteket i Beijing.
Sensommeren 1915 reiste den danske overtelegrafist Arthur Bollerup Sørensen (1880–1932) gjennom Dunhuang og fikk tilbudt å kjøpe noen gamle kinesiske tekster. Det gjorde han og i november 1915 presenterte han Det Kongelige Bibliotek 14 skriftruller med 16 tekstdeler. De 14 håndskrevne rullene inneholder ett daoistisk og 15 buddhistiske tekster.
Mange kinesere betrakter de vestlige forskernes oppkjøp som tyveri. Nasjonalbiblioteket i Beijing fremholdt i 1908 en trykksak om trykkekunstens historie at
Administrative enheter
Dunhuang består av fire storkommuner og seks kommuner:
Samferdsel
Kinas riksvei 215 løper gjennom området. Den begynner i Hongliuyuan i Gansu og fører til Golmud i Qinghai.
Steinen i Remesvika
Steinen i Remesvika er en mange tonn tung stein med et større hulrom under, der det i perioder har bodd folk. Den ligger like ved veien langs fylkesvei 460 mellom Vigeland og Spangereid.
«Mannen under steinen» som han heter på folkemunne, het Thauder Abrahamsen Hovestøl (eg. Theodor August) og var født på Håvestøl i 1876. Steinen som han selv kalte «Tores Hedder», brukte han først som lagringsplass for hummerteiner før han bygget en mur med dør i, og også en ovn. Senere tok han dette til husvære. Han kom på gamlehjemmet i Spangereid, men trivdes ikke der og rømte og bosatte seg under steinen igjen en periode.
Restene etter døra, muren og ovnen under steinen er nå borte. Men en slags benk og muren inne i hulrommet er der, og hans initaler T.A.H. står synlig på steinen den dag i dag.
Eksterne lenker
Steinen i Remesvika – video
KulturminneID:
Norsk senter for hodepineforskning
Den 7. desember 2021 ble det klart at regjeringen bevilger 130 millioner kroner til et nytt nasjonalt forskningssenter for hodepinesykdommer, som skal ledes av professor Erling Andreas Tronvik ved Institutt for nevromedisin og bevegelsesvitenskap. NorHEAD er et prosjekt av Forskningssenter for klinisk behandling, med finansiering fra Norges forskningsråd. Deltakende universiteter og sykehus i Norge bidrar i tillegg med halvparten av finansieringen.
Bakgrunnen for det nye senteret er at hodepinelidelser utgjør et stort folkehelseproblem og fører til betydelige kostnader for samfunnet. Hodepine og migrene har også stor innvirkning på livene til de som rammes. Samtidig er det fortsatt mange uløste spørsmål knyttet til diagnostikk og behandling av hodepinesykdommer.
Kommunestyre- og fylkestingsvalg
Kommunestyre- og fylkestingsvalg er allmenne valg til kommunestyrer og fylkesting i Norge. Slike politiske valg for alle med stemmerett blir avholdt en mandag (og eventuelt søndagen i forkant) i september hvert fjerde år. Samme dato(er) gjelder for alle kommuner og fylker. Før andre verdenskrig var det valg hvert tredje år.
Ved valget i 2011 var valgdagene 11. og 12. september 2011. Da ble det også gjennomført et prøveprosjekt med elektronisk stemmegivning (e-valg), et nytt valgadministrativt system i ti ulike kommuner, samt at rundt 20 kommuner fikk anledning til å la 16- og 17-åringer stemme.
Til forskjell fra stortingsvalg, har velgerne anledning til kumulasjon, det vil si gi kandidater på stemmeseddelen én personstemme ekstra. Dette gjøres ved å sette et kryss ved personens navn. Velgerne kan ved kommunestyrevalg også gi en personstemme til kandidater på andre valglister. Dette gjøres ved å føre disse kandidatnavnene opp på stemmeseddelen. Slike personstemmer kan gis til et antall kandidater som tilsvarer en fjerdedel av det antall medlemmer som skal velges til kommunestyret. Strykninger eller andre endringer på stemmeseddelen teller ikke med ved valgoppgjøret.
Norsk senter for hodepineforskning
Forskningsområdene vil blant annet omhandle kliniske studier, helseregisterdata og kunstig intelligens og maskinlæringsteknikker.
Kommunestyre- og fylkestingsvalg
Ved valgene til og med 1991 tiltrådte det nyvalgte kommunestyret og ordføreren ved årsskiftet etter valget. Ved revisjonen av kommuneloven i 1992 ble dette endret, slik at det nyvalgte kommunestyret møtes innen utgangen av oktober; både kommunestyret og eventuell ny ordfører trer i funksjon fra og med dette møtet. Hensikten var blant annet å fjerne den gamle praksis at det avtroppende kommunestyre vedtok budsjett for neste år.
Til kommune- og fylkestingsvalget 2011 var det mulig for kommunene å gå til innkjøp av valgutstyr som tilfredsstiller kravene til universell utforming. Den nye diskriminerings- og tilgjengelighetsloven fordrer at samtlige valglokaler skal kunne brukes av alle velgere. Forskjellen mellom tilgjengelig og universelt utformet, er at man med førstnevnte prinsipp kunne lage spesialløsninger for enkelte velgergrupper. Nå skal det – i størst mulig grad – legges til rette for at alle kan benytte det samme utstyret. Dette gjelder også ved fremtidige stortingsvalg.
Fabian Schär
Fabian Lukas Schär (født 20. desember 1991) er en sveitsisk fotballspiller som spiller for den engelske klubben Newcastle United FC.
Norsk senter for hodepineforskning
Partnere
Følgende offisielle partnere inngår i samarbeidet med NorHEAD.
Fabian Schär
Schär har tidligere også spilt for de sveitsiske klubben Wil 1900 og Basel. Den 4. juni 2015 ble det annonsert at han hadde signert for den tyske klubben 1899 Hoffenheim.
Landslaget
Han representerte Sveits i sommer-OL 2012 og i mai 2014 ble han med i Sveits' VM-tropp til VM i Brasil. Den 10. september 2013 scoret han begge målene i 2-0 seieren over Norge på Ullevaal Stadion i en VM-kvalifiseringskamp.
Schär ble dessuten også tatt ut i ' EM-tropp til EM i Frankrike 2016. og VM i fotball 2018 i Russland.
Han ble tatt ut i ' tropp til VM i fotball 2022 i Qatar.
Titanic (teaterstykke)
Titanic er et teaterstykke skrevet av Christopher Durang. Stykket finner sted på passasjerskipet RMS «Titanic», og hadde premiere på Yale School of Drama i mai 1974. Stykket har også i en viss tid vært en off-Broadway-produksjon. Titanic tar for seg følelser og vennskap på skipets første klasse i tiden før det treffer på et isfjell og synker.
Ypsilanti
Ypsilanti er en by i Washtenaw County i den amerikanske delstaten Michigan. Ifølge folketellingen i 2010 hadde den 21,018 innbyggere. Byen grenser til Superior Charter Township i nord, og er omgitt at Ypsilanti Charter Township i vest, sør og øst.
Geografi
Ifølge United States Census Bureau er byens areal 11,7 km², hvorav 11,4 km² består av land og 0,3 km² består av vann. Elven Huron renner gjennom både Ypsilanti og Ypsilanti Charter Township. Ypsilanti ligger i den vestre delen av Detroit-området. Forstadsutbygging mellom Ypsilanti og Ann Arbor via Washtenaw Avenue og Packard Road har pågått siden slutten av 60-tallet
Løvblåser
Løvblåser er et hageredskap som kan ha bensinmotor eller elektromotor. Bensindrevne løvblåsere har som regel totaktsmotor, men finnes også med firetaktsmotor. Løvblåsere kan brukes til å blåse løv og avfall inn til veikanten
Det kan bestå av en liten Briggs & Stratton motor som driver en sentrifugalvifte som leverer en kaftig luftstrøm. Apparatet er montert på en bæremeis som operatøren bærer på ryggen.
Luftstrømmen føres ut gjennom en fleksibel slange, ca. 10 mm i diameter, og gjennom et en meter langt munnstykke som operatøren styrer. Det finnes også varianter hvor operatøren holder apparatet i hånden, som f.eks, Stihls håndholdte løvfjernere.
Når peratøren skal rydde en park blåser han det visne løvet i rakner, eller rekker hvor det senere samles opp og kjøres vekk for kompostering.
Man bør bruke hørselvern når man driver med løvblåser slik at man ikke skader hørselen sin.
Nord-Trøndelag Arbeideridrettskrets
Nord-Trøndelag Arbeideridrettskrets (utskilt fra Trøndelag Arbeideridrettskrets 3. februar 1935) var en av flere idrettskretser under Arbeidernes Idrettsforbund.
Kretsen ble etablert ved at Trøndelag Arbeideridrettskrets vedtok å dele kretsen i to på kretstinget 18. november 1934. Nord-Trøndelag Arbeideridrettskrets hadde på dette tidspunktet 21 lag og 1200 medlemmer.
Idrettslag
Medlemmene i Nord-Trøndelag Arbeideridrettskrets i 1939 var (hva som skjedde med dem etter krigen, er angitt der det er kjent):
Bjørn Østbø
Bjørn Østbø (født 1964 i Bergen) er en norsk forretningsmann.
Han er utdannet siviløkonom fra NHH fra 1988. Han har vært konsulent i McKinsey & Co., sjefanalytiker i Elcon Securities og R.S. Platou, konserndirektør i DnB NOR, administrerende direktør i Vital Forsikring og Vital Eiendom samt daglig leder for Bergen-kontoret i First Securities.
LaPlace (Louisiana)
LaPlace er en amerikansk by som ligger i St. John the Baptist Parish i Louisiana.
Den har og dekker et areal på 57,11 km².
Dendryphantes
Dendryphantes er en slekt av edderkopper i gruppen hoppeedderkopper (Salticidae).
Utbredelse
Dendryphantes er utbredt i Europa, Asia, Afrika. Den finnes også i Nord-Amerika og Sør-Amerika.
Utseende
Dendryphantes artene er generelt små edderkopper og mange er ganske like hverandre. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Systematisk inndeling med europeiske arter
Slekten Dendryphantes er en gruppe som består av 60 arter i verden. I Norge er det registrert 2 arter.
Algernon Sydney
Algernon Sydney, også skrevet Sidney (født 15. januar 1623 i Baynard's Castle i London i England; henrettet 7. desember 1683 på Tower Hill i London), var en engelsk politiker.
Bakgrunn
Algernon Sidney var sønn til den 3. jarlen av Leicester (1619-1698) og grandnevø av Philip Sidney.
Offiser, politiker, diplomat
I årene 1648-51 var han guvernør på Dover Castle, og ble utsett i 1648 til medlem av den kommisjon som skulle dømme Karl I av England, men unnvek å delta i rettegangen. Han var etterhvert blitt kritisk til Oliver Cromwell.
Ben Wildman-Tobriner
Benjamin Wildman-Tobriner (født 21. september 1984) er en amerikansk svømmer.
Han representerte USA under Sommer-OL 2008 i Beijing, hvor han ble nummer 5 på 50 meter fri. Han tok senere gull på fristafetten med det amerikanske laget.
Algernon Sydney
Offiser, politiker, diplomat
I årene 1651-53 var Sidney medlem av statsrådet, trakk seg derpå, av misnøye med Oliver Cromwells politikk, tilbake til privatlivet, men ble i 1659 atter medlem av statsrådet.
I 1682 kom han i forbindelse med hertugen av Moumouth og forfekterne av dennes tronfølgerkrav. Ved oppdagelsen av det såkalte Rye House-komplottet ble Sidney, skjønt han helt sikkert ikke var involvert i dette mordkomplott, arrestert (juni 1683) og anklaget for delaktighet i sammensvergelse mot kongens liv. Etter en særdeles partisk ledet rettergang, der noen av Sidneys private nedtegnelser, som vitnet om hans republikanske tenkemåte, fikk tjene som bevis, ble han den 26. november dømt til døden. Dommeren var beryktet, dommer Jeffreys. Sydney ble henrettet ved hengning, trekking og kvartering, en straff som var foreskrevet for de som ble dømt for høyforræderi.
Sidney ble betraktet som martyr for protestantismens sak, og etter statsomveltningen i 1688 lot Vilhelm III av England dommen mot ham erklæres som ugyldig. William Blackburne skrev en biografi over Sidney, Algernon Sidney (1885).
Hans skriftlige arbeider er blitt utgitt posthumt i flere runder, som eksempel Discourses Concerning Government hvori han forfekter folkestyre på naturrettens og folkesuverenitetens grunn.
RuPaul’s Drag Race
RuPaul's Drag Race er en amerikansk reality-TV-serie produsert av World of Wonder for Logo TV, WOW Presents Plus og, fra og med den niende sesongen, TV-kanalen VH1. Showet følger dragqueenen RuPaul i jakten på USAs neste drag-superstjerne. RuPaul spiller rollen som vert, mentor og hoveddommer for denne serien, etterhvert som deltakerne hver uke får nye utfordringer. I tillegg til RuPaul sysselsetter RuPaul's Drag Race et dommerpanel som gjennom sesongene har inkludert blant andre Michelle Visage, Santino Rice, Ross Mathews og Carson Kressley, samt en rekke gjestedommere. Dommerne bedømmer deltakernes fremgang gjennom konkurransen. Tittelen på showet er et ordspill på dragqueen og bilracetypen dragrace, og tittelsekvensen og sangen «Drag Race» har begge et dragracing-tema.
RuPaul's Drag Race har spilt elleve sesonger og har blant annet inspirert spin-off-seriene RuPaul's Drag U og RuPaul's Drag Race All Stars. Showet har blitt det høyest rangerte TV-programmet på Logo TV, og sendes internasjonalt, inkludert i Australia, Canada, Storbritannia, Nederland og Israel. RuPaul har vunnet Emmy-priser for showet fire år på rad (2016 til 2019) i kategorien «Outstanding Host for a Reality or Reality-Competition Program». Selve showet ble tildelt prisen «Primetime Emmy Award for Outstanding Reality-Competition Program» i 2018 og 2019, og «Outstanding Reality Program award» på den 21. GLAAD Media Awards. Den har blitt nominert til fire Critic's Choice Television Awards, blant annet i kategorien «beste realitykonkurranse». RuPaul fikk prisen i kategorien «beste vert i en reality-TV-serie». Serien ble også nominert til en «Creative Arts Emmy»-pris for enestående sminke for en flerkamera produksjon. I 2018 ble serien den første til å vinne en Primetime Emmy-pris både i kategorien «Outstanding Reality-Competition Program» og i kategorien «Outstanding Host for a Reality or Competition Program» samme år.
Format
RuPaul har flere viktige roller i serien, både som vert, mentor og dommer. Kledd i herreklær introduserer han de ulike utfordringene og hjelper deltakerne med tips og råd mens de gjør seg klare i de ulike utfordringene. Ikledd drag sitter RuPaul i dommerpanelet som bedømmer deltakernes prestasjoner. RuPaul's Drag Race bruker progressiv eliminering for å redusere antall deltakere, fra den første episoden hvor opp til femten deltakere deltar ned til tre eller fire gjenstående deltakere som konkurrerer i finaleepisoden. I første til tredje sesong ble deltakerne stemt ut én etter én frem til en finale med to finalister. I finalepisoden ble det kåret en vinner. Fra sesong fire har det vært mellom tre og fire finalister i den siste episoden. Hver episode er bygget opp med en miniutfordring, en hovedutfordring, en catwalk-konkurranse der deltagerne mimer til playback av en sang, tilbakemeldinger fra dommerpanelet, en lipsync-konkurranse og episodeavslutning der dommerpanelet stemmer ut én av deltakerne. Enkelte episoder har avveket fra denne malen; det har for eksempel vært dobbeltelimineringer, ingen elimineringer, diskvalifisering av en deltaker og fjerning av en deltaker på grunn av skade.
Miniutfordringer
I miniutfordringene, eller the mini challenges, blir deltakerne bedt om å utføre oppgaver med varierende krav og tidsbegrensninger. Miniutfordringene er av mindre omfang enn hovedutfordringene. Visse miniutfordringer gjentas fra sesong til sesong. For eksempel var den første miniutfordringen de seks første sesongene en fotoseanse med fotografen Mike Ruiz. Hver av disse fotoseansene har innholdt en liten vri, som at deltakerne blir fotografert mens de hopper i en vanntank i fullt drag-antrekk. En annen tilbakevendende miniutfordring er dedikert til reading, en utfordring som går ut på å fornærme de andre deltakerne for komisk effekt. Vinneren av en miniutfordring blir noen ganger belønnet med en fordel i hovedutfordringen. Selv om de fleste episoder har en miniutfordring har ikke alle episodene hatt det.
Hovedutfordringer
I hovedutfordringene, eller the maxi challenges, varierer oppgavene fra episode til episode, men på generell basis er de større enn miniutfordringene. De kan både være individuelle oppgaver og gruppeutfordringer. I begynnelsen av serien ble vinnerne av hovedutfordringene tildelt immunitet i neste episode, helt til RuPaul kunngjorde at denne ordningen ble avviklet midt i sesong fem. Fra sesong seks ble det ikke lenger gitt immunitet. Vinneren av hovedutfordringen mottar også en spesiell premie for seieren. I de siste sesongene har vinnerne blitt belønnet med designerklær, ferier, cruise og kosmetiske produkter. Den siste hovedutfordringen i hver sesong, frem til sesong åtte, involverte at de siste gjenværende deltakerne i konkurransen deltok i musikkvideoen til en av RuPauls egne sanger.
Målet med hver hovedutfordring varierer i tema og utfall. Deltakerne blir ofte bedt om å designe og konstruere et tilpasset antrekk, noen ganger ved å inkorporere ukonvensjonelle materialer. Andre utfordringer fokuserer på deltakernes evne til å opptre foran kamera, fremføre musikk eller opptre humoristisk. Noen utfordringer har blitt en tradisjon som gjentar seg i sesong etter sesong, som Snatch Game. I denne utfordringen skal deltakerne parodiere kjendiser og svare på spørsmål stilt av RuPaul. Svarene skal stemme overens med svaret til en av de to kjendisgjestene som gjester i denne utfordringen. Snatch Game er en humoristisk gjenskapelse av det amerikanske TV-showet Match Game.
Motemolo
I hver episode presenterer deltakerne antrekkene sine for dommerpanelet langs en motemolo (eller runway). Hvis hovedutfordringen innebærer å lage et antrekk blir dette presentert her. Ellers tildeles et tema som deltakerne må sette sammen et antrekk ut ifra. Antrekkets utseende og presentasjon bedømmes sammen med ytelsen i hovedutfordringen.
Dommerpanelet
Fra og med den syvende sesongen har Michelle Visage, Ross Mathews og Carson Kressley vært hoveddommere sammen med RuPaul. Visage ble med fra begynnelsen av sesong tre, mens Mathews og Kressley ble med fra begynnelsen av sesong syv. Matthews og Kressley deltar sammen med RuPaul og Visage i alternerende episoder. Tidligere dommere inkluderer Merle Ginsberg, som var fast dommer de to første sesongene, og Santino Rice, som var dommer fra den første sesongen til avslutningen av den sjette. Inntil sesong åtte var Rice den eneste personen, bortsett fra RuPaul, som deltok i hver sesong av showet. Han fungerte som hoveddommer for sesong én til seks, den første sesongen av RuPaul's Drag Race All Stars, og som gjestedommer for sesong syv. I visse tilfeller var Rice fraværende, og dommerplassen ble erstattet av make-up artisten Billy Brasfield (ofte kjent som Billy B), Mike Ruiz, Jeffrey Moran (markedsføringsleder for Absolut Vodka) eller Lucain Piane.
Frem mot den store finalen får de tre hoveddommerne besøk av kjendisgjestedommere hver uke. Gjestedommere har inkludert Pam Tillis, Paula Abdul, Pamela Anderson, Eve, Ariana Grande, Audra McDonald, Miley Cyrus, Troye Sivan, Neil Patrick Harris, Kathy Griffin, Debbie Harry, Debbie Reynolds, Khloé Kardashian, Kat Dennings, La Toya Jackson, Adam Lambert, Amber Riley, Demi Lovato, Bob Mackie, Rose McGowan, Olivia Newton-John, Tamar Braxton, Rebecca Romijn, Chanel Iman, Gigi Hadid, Kate Upton, Sharon Osbourne, Kelly Osbourne, Lizzo, Dan Savage, John Waters, Michelle Williams, Candis Cayne, Martha Wash, Natalie Cole, Dita Von Teese, Niecy Nash, Vanessa Williams, Paulina Porizkova, Wilmer Valderrama, The Pointer Sisters, Trina, Leah Remini, The B-52's, Jordin Sparks, Mel B, Kesha, Shania Twain, Graham Norton, Christina Aguilera, Lady Gaga, Adam Rippon, Elvira, Tiffany Pollard, Nicki Minaj, Robyn, Leslie Jones, Leslie Jordan, Normani, Chaka Khan, Jeff Goldbloom, Daisy Ridley og Whoopi Goldberg.
Dommerne gir sine meninger om deltakernes opptreden i hovedutfordringen og på motemoloen før RuPaul kunngjør hvem som er vinneren av utfordringen og hvilke to deltakere som hadde de svakeste opptredenene. I andre til fjerde All Stars-sesong var det derimot deltakerne selv som avgjorde hvem som ble sendt hjem ved at de to beste i hver episode lip-syncet mot hverandre og vinneren bestemte hvem av de to dårligste som måtte forlate konkurransen. Dommerpanelet var dog fortsatt til stede og ga sine tilbakemeldinger som tildigere.
Lipsync
Deltakerne som er valgt som de to dårligste må «lip sync for their lives», eller «leppesynkronisere for sine liv», til en tidligere tildelt sang i et siste forsøk på å imponere RuPaul. Etter lipsync-fremføringen bestemmer RuPaul hvilken deltaker som vant og dermed er trygg, mens den som tapte blir eliminert. Gjennom sesongene har to deltakere blitt eliminert uten å gå gjennom en lipsync: Willam Belli for å ha brutt konkurransereglene, og Eureka O'Hara på grunn av en skade. I begge tilfeller lipsyncet de to dårligste deltakerne, men ingen av dem ble eliminert. I en av episodene i sesong elleve ble hele seks deltakere utpekt som de dårligste og dermed satt til å lipsynce. Bakgrunnen var at RuPaul satte hele det tapende laget i en gruppeutfordring opp for eliminering etter en katastrofal prestasjon. Til syvende og sist ble bare én deltager, Honey Davenport, eliminert. Fra sesong ni blir de siste gjenværende deltakerne også satt å til lipsynce for vinnerkronen.
Sesong 1 (2009)
Denne sesongen, samt første sesong av RuPaul's Drag Race All Stars, er de eneste sesongene som ikke har med utfordringen Snatch Game. Denne utfordringen går ut på at deltakerne skal imitere kjente personligheter mens de svarer på spørsmål i et gameshow basert på det amerikanske TV-programmet Match Game.
Sangen spilt under catwalken i hver episode er «Cover Girl» fra RuPauls eget album Champion.
Sesong 2 (2010)
Vinneren av sesong to av RuPaul's Drag Race vant livstidsforsyninger med sminke fra NYX Cosmetics, samt å bli nyxcosmetics.coms ansikt utad, mottok en eksklusiv ettårs PR-kontrakt med firmaet Project Publicity, var modell for en av L.A. Eyeworks kampanjer, deltok på Logos Drag Race Tour og mottok en pengepremie på $ 25 000 USD. Antall deltakere ble økt fra ni i sesong én til tolv i sesong to. Tyra Sanchez ble kronet som sesongens vinner og Pandora Boxx vant prisen Miss Congeniality.
Sangen spilt under catwalken og rulleteksten i hver episode er «Jealous of My Boogie» fra RuPauls album Champion.
Sesong 3 (2011)
Vinneren av sesong tre av RuPaul's Drag Race vant tittelen som æresdeltaker på Absolut Vodkas Absolut Tour, ble tildelt livstidsforsyninger med sminke fra Kryolan og mottok en pengepremie på $ 75 000 USD. Sesongen besto av tretten deltakere. Raja ble kronet som sesongens vinner og Yara Sofia vant prisen Miss Congeniality.
I denne sesongen dukket Shangela fra sesong to opp på nytt, samt at en av lip sync-konkurransene resulterte i at begge deltakerne fikk bli. Deltakeren Carmen Carrera ble tatt inn igjen i konkurransen etter å ha blitt eliminert bare noen få episoder tidligere. I denne sesongen overtok Michelle Visage plassen til Merle Ginsberg ved dommerpanelet. Billy Brasfield, Mike Ruiz og Jeffrey Moran vikarierte for dommeren Santino Rice i flere av episodene.
Sesong 4 (2012)
Vinneren av sesong fire av RuPaul's Drag Race vant tittelen som æresdeltaker på Logo TV og Absolut Vodkas Drag Race Tour, vant en enestående reise, livstidsforsyninger av sminke fra NYX Cosmetics, en pengepremie på $ 100 000 USD og tittelen America's Next Drag Superstar. Sesongen besto av tretten deltakere. Sharon Needles ble kronet som sesongens vinner og Latrice Royale vant prisen Miss Congeniality.
I denne sesongen fortsatte Billy Brasfield som vikarierende dommer for Santino Rice, og begge opptrådte side om side i gjenforeningsepisoden. Michelle Visage fortsatte som fast dommer. Willam Belli ble den første deltakeren til å bli diskvalifisert fra programmet etter å ha brudt konkurransereglene. Der og da ble det ikke spesifisert hvilke regler som var blitt brudt, men i gjenforeningsepisoden kom det frem at grunnen til diskvalifikasjonen var at Belli hadde mottatt hemmelig besøk av ektemannen sin på hotellet, noe som stred imot reglementet. I ettertid har Belli derimot uttalt at den reelle grunnen til hans diskvalifikasjon blant annet var hans kritikk mot produksjonen og hvordan deltakerne ble behandlet. Den første lip sync-opptrednen med tre deltakere ble utført for å kåre vinneren av denne sesongen; sesongen ble dermed også den første hvor alle de tre finalistene ble satt til å lip synce for førsteplassen.
Sangen spilt under catwalken i hver episode er «Glamazon», mens sangen spilt under rulleteksten er «The Beginning», begge fra RuPauls album Glamazon.
Sesong 5 (2013)
Vinneren av sesong fem av RuPaul's Drag Race vant livstidsforsyninger av sminke fra Colorevolution Cosmetics, en enestående reise tildelt av AlandChuck.travel, ble æresdeltaker på Logo TV og Absolut Vodkas Drag Race Tour, en pengepremie på $ 100 000 USD og tittelen America's Next Drag Superstar. Sesongen besto av 14 deltakere. Jinkx Monsoon ble kronet som sesongens vinner og Ivy Winters vant prisen Miss Congeniality.
Sesong fem ble den første sesongen hvor begge deltakerne, Honey Mahogany og Vivienne Pinay, ble eliminert etter en lip sync-duell. Det er også den første sesongen hvor en av deltakerne, Alaska Thunderfuck 5000, er kjæresten til en tidligere vinner av konkurransen (Sharon Needles).
Sangen spilt under catwalken i hver episode er «I Bring the Beat», mens sangen spilt under rulleteksten er «The Beginning», begge fra RuPauls album Glamazon.
Sesong 6 (2014)
Vinneren av sesong seks av RuPaul's Drag Race vant en vinnerpakke som inkluderte sminke fra Colorevolution Cosmetics og en pengepremie på $ 100 000 USD. Sesongen besto av 14 deltakere. Bianca Del Rio ble kronet som sesongens vinner og BenDeLaCreme vant prisen Miss Congeniality.
I denne sesongen ble premieren for første gang delt på to episoder, hver med syv deltakere. De tolv gjenværende deltakerne ble først samlet som én gruppe i tredje episode.
Sangen spilt under catwalken i hver episode er «Sissy That Walk», mens sangen spilt under rulleteksten er «Dance With U», begge fra RuPauls album Born Naked.
Sesong 7 (2015)
Vinneren av sesong syv av RuPaul's Drag Race vant ett års forbruk av sminke fra Anastasia Beverly Hills, en pengepremie på $ 100 000 USD og tittelen America's Next Drag Superstar. Sesongen besto av 14 deltakere. Violet Chachki ble kronet som sesongens vinner og Katya vant prisen Miss Congeniality.
I sesong syv tok Carson Kressley og Ross Mathews over som alternerende dommere etter Santino Rice.
Sangen spilt under catwalken i hver episode er «Sissy That Walk», mens sangen spilt under rulleteksten er «Fly Tonight», begge fra RuPauls album Born Naked.
Sesong 8 (2016)
Vinneren av sesong åtte av RuPaul's Drag Race vant ett års forbruk av sminke fra Anastasia Beverly Hills, en pengepremie på $ 100 000 USD og tittelen America's Next Drag Superstar. Sesongen besto av tolv deltakere. Bob the Drag Queen ble kronet som sesongens vinner og Cynthia Lee Fontaine vant prisen Miss Congeniality.
Sangen spilt under catwalken i hver episode er «The Realness», mens sangen spilt under rulleteksten er «Die Tomorrow», begge fra RuPauls album Realness.
Sesong 9 (2017)
Vinneren av sesong ni av RuPaul's Drag Race vant ett års forbruk av sminke fra Anastasia Beverly Hills, en pengepremie på $ 100 000 USD og tittelen America's Next Drag Superstar. Sesongen besto av 14 deltakere. Sasha Velour ble kronet som sesongens vinner og Valentina vant prisen Miss Congeniality.
Cynthia Lee Fontaine, en av deltakerne fra sesong åtte, returnerte som deltaker i sesong ni. Denne gangen kom hun også på tiende plass, samme plass som i den foregående sesongen.
Sangen spilt under rulleteksten er «Kitty Girl» fra albumet American.
Sesong 10 (2018)
Vinneren av sesong ti av RuPaul's Drag Race vant ett års forbruk av sminke fra Anastasia Beverly Hills, en pengepremie på $ 100 000 USD og tittelen America's Next Drag Superstar. Sesongen besto av 14 deltakere. Aquaria ble kronet som sesongens vinner og Monét X Change vant prisen Miss Congeniality.
Deltakeren Eureka O'Hara, som ble sendt hjem under innspillingen av sesong ni på grunn av en kneskade, returnerte som deltaker i sesong ti etter en åpen invitasjon fra RuPaul. O'Hara endte opp på delt andreplass sammen med Kameron Michaels.
Sangen spilt under rulleteksten er «Rock It (To the Moon)» fra albumet Remember Me.
Sesong 11 (2019)
Vinneren av sesong elleve av RuPaul's Drag Race vant ett års forbruk av sminke fra Anastasia Beverly Hills, en pengepremie på $ 100 000 USD og tittelen America's Next Drag Superstar. Sesongen besto av 15 deltakere. Yvie Oddly ble kronet som sesongens vinner og Nina West vant prisen Miss Congeniality.
Vanessa Vanjie Mateo, den første deltakeren som ble eliminert i sesong ti, returnerte som deltaker i sesong elleve og kom denne gangen på femte plass.
Sangen spilt under rulleteksten er «Rock It (To the Moon)» fra albumet Remember Me.
Sesong 12 (2020)
I august 2019 ble det kjent at både RuPaul's Drag Race og RuPaul's Drag Race All Stars ville bli fornyet med hver sin sesong, henholdsvis sesong tolv og fem. Sesongen hadde premiere 28. februar 2020, og sesongen består av 13 deltakere. Vinneren av sesong tolv av RuPaul's Drag Race vant ett års forbruk av sminke fra Anastasia Beverly Hills, en pengepremie på $ 100 000 USD og tittelen America's Next Drag Superstar. I tillegg mottok vinneren i hver episode en pengepremie på $ 5 000 USD. Jaida Essence Hall ble kåret til sesongens vinner og Heidi N Closet mottok tittelen Miss Congeniality og en pengepremie på $ 10 000 USD.
Etter innspillingen av sesong tolv var ferdig ble deltakeren Joey Gugliemelli, bedre kjent under artistnavnet Sherry Pie, anklaget for å ha utgitt seg for å være en kvinnelig castingansvarlig og dermed overtalt flere mannlige skuespillere til å utføre nedverdigende handlinger på film i den tro at de prøvespilte for ulike prosjekter. En av skuespillerne skal blant annet ha sagt ja til å onanere foran kamera som en del av auditionprosessen. Gugliemelli kom med en uttalelse på Facebook hvor han unnskyldte seg, og han ble i ettertid diskvalifisert fra konkurransen. På grunn av de resterende deltakernes innsats valgte VH1 å sende sesongen som planlagt, men Sherry Pie har tilsynelatende blitt redigert ut fra store deler av episodene. Pengepremiene hans – så langt en totalsum på $ 10 000 USD – blir donert til organisasjonen The Trevor Project i stedet for å gå til Sherry Pie selv.
Fordi sesong 12 ble filmet ferdig rett før utbruddet av koronaviruspandemien ble både gjenforeningsepisoden og finalen (som begge filmes i ettertid) filmet i deltagernes egne hjem via videochat.
Sangen spilt under catwalken er «Superstar» fra RuPaul's album Glamazon, mens sangen spilt under rulleteksten er «American» fra RuPaul's album ved samme navn.
RuPaul’s Drag U (2010–2012)
RuPaul’s Drag U er en spin-off-serie som gikk fra 2010 til 2012. I hver episode blir tre kvinner paret med tidligere Drag Race-deltakere («Drag Professors»), som gir dem en makeover og hjelper dem å få tilgang til deres «indre divaer». Siden hver episode ble tapet i Los Angeles over en periode på en måned, var de fleste professorene dragqueens som bodde i Sør-California.
RuPaul’s Drag Race All Stars (2012–)
RuPaul’s Drag Race All Stars er en spin-off-serie der tidligere konkurrenter kommer tilbake og konkurrerer om sitt eget portrett i Drag Race Hall of Fame. Showets format tilsvarer RuPaul’s Drag Race, med utfordringer og et dommerpanel. Den første sesongen av All Stars startet seks måneder etter avslutningen av Drag Race sin fjerde sesong. Tolv dragqueens fra sesong en til fire konkurrerte over seks episoder. Den andre All Stars-konkurransen ble sendt i 2016, noen måneder etter finalen av sesong åtte. I denne sesongen konkurrerte ti dragqueens, valgt fra sesong to til syv, gjennom åtte episoder. Sesongen hadde med en egen gjenforeningsepisode. Den tredje All Stars-sesongen ble annonsert i august 2017, og rollebesetningen ble avslørt under en VH1-TV-spesial som ble sendt 20. oktober 2017. Ti dragqueens valgt fra sesongene en til ni konkurrerte mot hverandre gjennom åtte episoder. Den fjerde sesongen ble annonsert i august 2018 og sendt vinteren 2018–19. I denne sesongen var det ti dragqueens fra sesong tre til ti som konkurrerte gjennom ti episoder. I august 2019 ble det kungjort at sesong fem kommer i 2020.
RuPaul's Drag Race Thailand (2018–)
I oktober 2017 ble det kunngjort at Kantana Group hadde kjøpt rettighetene til å produsere sin egen versjon av Drag Race. Sesong 1 av Drag Race Thailand ble møtt med vellykkede rangeringer på thailandsk TV. Det ble senere kunngjort at den første sesongen skulle ha premiere i USA i mai 2018. Den første sesongen gjorde også oppstuss i det asiatiske LHBT-samfunnet, hvor den mest fremtredende var en kampanje for å etablere versjoner av Drag Race også på Filippinene og i Taiwan, to av de mest LHBT-aksepterende nasjonene i hele Asia.
Dancing Queen (2018)
I april 2013 bekreftet RuPaul at han planla å produsere en spin-off av Drag Race som inkluderer Alyssa Edwards, kjent fra Drag Race sesong fem og All Stars sesong to. Alyssa Edwards bekreftet at spin-off-tittelen var Beyond Belief, senere gjengitt som Dancing Queen, og at hans dansekompani i Mesquite, Texas er sentrum av handlingen. Serien ble sendt på Netflix 5. oktober 2018.
RuPaul's Drag Race UK (2019–)
I april 2014 fortalte TV-programleder Jonathan Ross til Daily Star at en britisk versjon av showet var under planlegging, med Jodie Harsh som programleder i stedet for RuPaul. Ross sa: «Jeg har samarbeidet med Jodie om en britisk versjon av RuPaul's Drag Race. Dessverre har vi måttet ta en pause på grunn av noen familieproblemer. Men vi håper å få det opp igjen i nær fremtid. Jeg serverer definitivt 'middelalderrealitet'!». RuPaul har siden forklart «jeg tror at fordi TruTV har brakt alle sesongene av Drag Race til Storbritannia, tror jeg at det kan være noe som vil skje mye før… jeg tror at folk vil bli så forelsket i showet, jeg tror at sulten og tørsten etter en britisk versjon sannsynligvis vil skje. Det er min spådom». For å sammenfalle med at TruTV sendte nye sesonger av showet i Storbritannia, var RuPaul vertskap for en konkurranse for å finne Storbritannias ambassadør for RuPaul's Drag Race sammen med dommerne Jonathan Ross og Katie Price i mai 2015. Vivienne, en dragqueen fra Liverpool, vant konkurransen og opprettet en vlogg som fulgte med Drag Race-episodene på TruTV, samt besøkte settet for åttende sesong av Drag Race i USA.
5. desember 2018 ble det kunngjort at den britiske versjonen av RuPaul's Drag Race ble en åttedels serie filmet i London basert på lokale dragqueens, sendt på BBC Three i 2019. RuPaul var programleder og dommer også i den britiske versjonen, og Michelle Visage bekreftet via sosiale medier at hun skulle være med som meddommer. Den første bekreftede kjendisdommeren var Game of Thrones-skuespilleren Maisie Williams.
Canada's Drag Race (2020–)
27. juni 2019 kunngjorde OutTV og Bell Medias strømmetjeneste Crave at de hadde fått i oppdrag å lage en kanadisk versjon av RuPaul's Drag Race. Rettigheter til serien, så vel som den amerikanske og britiske versjonen, vil bli delt av OutTV og Crave fremover. Brooke Lynn Hytes, som havnet på andre plass i sesong elleve, ble bekreftet som en av dommerne. Hun ble dermed den første dragqueenen i historien til Drag Race-franchisen til å bli permanent dommer etter å ha vært med som deltaker. Dommerpanelet besto også av skuespiller Jeffrey Bowyer-Chapman og modell Stacey McKenzie. De tolv deltakerne ble annonsert 14. mai 2020, og sesongen besto av ti én timers lange episoder med premiere 2. juli 2020.
På 7. januar 2021 ble det bekreftet at Crave skal fornye serien for en sesong to og vil antageligvis ha premiere i løpet av 2021.
RuPaul’s Celebrity Drag Race (2020)
22. oktober 2019 kunngjorde RuPaul offisielt at en spin-off-versjon av Drag Race var i utvikling, hvor Drag Race-alumner gir kjendiser makeovers og konkurrerer om tittelen America’s Next Celebrity Drag Superstar.
RuPaul's Drag Race Holland (2020–)
26. juli 2020 annonserte RuPaul den nye, nederlandske versjonen av RuPaul's Drag Race. Sesongens programleder var den nederlandske TV-verten Fred van Leer, som sammen med Nikkie Plessen også ville fungere som sesongens faste dommerpanel. Sesongen hadde premiere 18. september 2020 og besto av ti deltakere.
RuPaul's Drag Race Down Under (2020–)
I august 2019 ble det bekreftet at en australsk versjon av RuPaul's Drag Race inntar landets TV-skjermer i 2020. Det ble også bekreftet at ITV Studios Australia, et selskap eid av det britiske kringkastingsselskapet ITV plc, innehar de lokale rettighetene til programmet. Serien hadde premiere 1. mai 2021, og både RuPaul selv og Michelle Visage var med som dommere.
Drag Race Sverige (2023)
I april 2022 ble det bekreftet at en svensk versjon RuPaul's Drag Race ville bli produsert. Programleder for serien er skuespilleren Robert Fux. Serien har premiere på SVT 1 og SVT Play 4. mars 2023.
Forhold med det transkjønnede miljøet
Utøvere med alle seksuelle orienteringer og kjønnsidentiteter er kvalifisert for audition, selv om de fleste deltakerne til dags dato har vært homofile menn. Transkjønnede konkurrenter har blitt mer vanlig etter hvert som sesongene har gått. Sonique, fra sesong to, ble den første åpent transkjønnede deltakeren da hun kom ut som kvinne under gjenforeningsepisoden. Monica Beverly Hillz, fra sesong fem, ble den første deltakeren som kom ut som transkvinne under konkurransen. Peppermint, fra sesong 9, var den første deltakeren som var åpen som transkvinne før sesongen ble sendt. Flere transkjønnede konkurrenter har kommet ut som kvinner etter eliminering, blant annet Carmen Carrera, Kenya Michaels, Stacy Layne Matthews, Jiggly Caliente og Gia Gunn. Det er også en rekke tidligere konkurrenter som identifiserer seg som ikke-binære, kjønnsskeive eller kjønnsflytende, inkludert Jinkx Monsoon, Courtney Act, Violet Chachki, Aja, Valentina, Adore Delano og Sasha Velour. I sesong 13 ble Gottmik den første åpne transmannen til å delta i RuPaul's Drag Race.
I mars 2014 utløste Drag Race sterke reaksjoner rundt bruken av begrepet shemale i sesong seks' miniutfordring «Female or She-male?». Logo TV har siden fjernet segmentet fra alle plattformer og adressert påstandene om transfobi ved å fjerne introen «You've got she-mail» fra nye sesonger av serien. Dette ble erstattet med «She done already done had herses!».
Programleder RuPaul kom senere under ild for kommentarer han kom med i et intervju med The Guardian, der han uttalte at han «sannsynligvis ikke» ville la en transkjønnet, kvinnelig deltaker konkurrere på Drag Race. I en Twitter-melding sammenlignet også RuPaul transkjønnede dragartister med idrettsutøvere på prestasjonsfremmende dop, men har siden unnskyldt seg. Vinner av sesong ni, Sasha Velour, uttrykte sin uenighet med RuPauls utsagn via Twitter:
Takayuki Yumira
Takayuki Yumira (født 10. september 1980) er en japansk rytter som spesialiserer seg i feltritt. Under Sommer-OL 2012 i London representerte han landet sitt, der han ble nummer 12 i lagkonkurransen.
Spillpikene.no
Spillpikene.no er en feministisk spillblogg som ble opprettet i 2009. Overordna tema for bloggen er spill, spillforskning og spillkultur. Bloggkollektivet oppsto i miljøet rundt Institutt for informasjons- og medievitenskap ved Universitetet i Bergen, og de fire grunnleggerne var Linn Søvig, Hedvig K. Myklebust, Marianne H. Westerlund og Maren Agdestein.
Kåret til Årets nettsted av Radikal portal i 2015. Omtalen sier følgende: «Spillpikene har utviklet seg til et betydelig nettsted innen både spillverden og den sfæren som diskuterer samfunn og kjønn. De er et bloggkollektiv som blir tatt på alvor både av gamere, akademikere, feminister og mange andre.»
I 2015 ble bloggen nominert til Årets Girl Geek.
Spillpikene.no drives ideelt og selger ikke annonseplass.
Højslev Stationsby
Højslev Stationsby er en by i Midtjylland, i Skive kommune, Region Midtjylland, med 2,867 innbyggere i januar 2019. Højslev Stationsby ligger rett sør for Skive Fjord, og fungerer som drabantby for Skive. 4 km nord for byen ligger landsbyen Højslev.
Klima
Byen ligger ca 7 meter over havet. Gjennomsnittstemperaturen er 7,7°C, med gjennomsnitt i juli på 16°C som den varmeste måneden og -0,6°C i januar som den kaldeste måneden. Gjennomsnittlig nedbør 738 mm.
Historie
Højslev Station ble etablert med jernbanelinjen Viborg-Skive i 1865. Utviklingen i byen skjøt fart etter at Højslev Teglværk ble etablert i 1879. Højslev Kro ble etablert i 1905. Utviklingen stagnerte fra ca 1920, da veinettet ble forbedret. Innbyggertallet sant fra 555 i 1921 til 508 i 1925, men økte senere til 710 i 1950 og 1.835 i 1976.
Santos Urdinarán
Santos «Vasquito» Urdinarán (1900–1979) var en uruguayansk fotballspiller som deltok i de olympiske leker 1924 i Paris og 1928 i Amsterdam.
Urdinarán ble olympisk mester i fotball to ganger, under OL 1924 i Paris og i 1928 i Antwerpen. Han vant også VM-gull i 1930 for Uruguay, på hjemmebane, men han spilte ikke i VM-finalen. Han har også vunnet Copa América tre ganger, 1923, 1924 og 1926. Urdinarán spilte 20 kamper for Uruguays landslag og scoret 2 mål.
Sjumannsrugby
Sjumannsrugby (Rugby sevens eller Sevens) er en variant av rugby der hvert lag har syv spillere. Både rugby league og rugby union har syvmannsvarianter, men rugby union-varianten er vanligere og det er den som omtales i artikkelen. Varianten oppstod i Melrose i Skottland i 1883. Sporten har vært med i Samveldelekene siden 1998, og er OL-gren fra og med Sommer-OL 2016. .
Oversikt
Sjumannsrugby hører til under det internasjonale rugbyforbundet og har stort sett de samme reglene som rugby union med noen unntak. Banen det spilles på er den samme, men det spilles bare to omganger av sju minutter med ett minutts pause. Finalen i en turnering spilles ofte med 10-minutters omganger med to minutters pause. Poeng skåres på samme måte som i rugby, men det blir ofte skåret flere poeng siden det er færre forsvarere på lagene. Turneringer arrangeres ofte i løpet av én dag eller én helg siden kampene er så korte.